navigia facere in hiis casibus concedimus liberam facultatem, data tamen prius ipsi curie fidejussione predicta. 
 Qualiter amici possunt incarceratos visitare
 Item quod multotiens contingit cives predictos vel pro debitis aut pro levibus criminibus incarcerari parentesque et amici talium incarceratorum tales incarceratos multotiens contingit visitare, de quo officiales curie inde contra tales eorum amicos incarceratos visitantes infra carcerem faciunt inquisitiones quod cedit in dampnum civium predictorum, dignetur ipsa magnificencia dicte civitati per sua privilegia concedere quod omnis persona que amicum vel parentem suum habuerit infra carcerem regium pro debito vel pro levi crimine seu injuria possit et valeat visitare infra in carcerem predictum absque licentia aliquorum officialium regiorum et quod abinde in antea curia contra tales amicos pro premissis inquirere non possit, quinymo ipsos tales amicos eorum visitare volentes infra carcerem intrare libere et deinde exire permitant.  Responsio : Concedimus libere et impune parentum et amicorum visitationem predictam in dictis duobus casibus expressatis silicet debitorum et levium criminum, dum tamen duo ad plus una vice non ingrediantur carcerem supradictum et presentem custode carceris.
 De non apportando vinum
 Item cum civitas predicta inter ceteros fructus in vino habundet ad eo quod si de extra civitatem portaretur vinum vel racemi de alienis territoriis quam de territorio civitatis Nicie esset ipsis civibus grande dampnum, dignetur ipsa magnificencia dicte universitati per sua privilegia concedere quod nulla persona cujuscumque conditionis existat extranea vel privata audeat immittere seu poni facere aut apportari infra dictam civitatem vinum vel racemos nisi sint vel nati fuerint infra territorium dicte civitatis sub pena amissionis vini racemorum ipsi universitatis applicanda.  Responsio : Placet nobis et volumus quod in premissis serveritur dicte civitati privilegia et consuetudo antiqua. 
 De non dando subsidium gratiosum nisi de bona procederet civium voluntate
 Item quia sepe contingit dominos Provincie senescallos a subditis 
